钦定古今图书集成/明伦汇编/宫闱典/第082卷 > 元
## 钦定古今图书集成/明伦汇编/宫闱典/第082卷 > 元

### 世祖中统二年诏公主驸马非闻奏不许擅取官物九月丙子谕驸马凡民间词讼无得私自断决皆听朝廷处置

按：《元史世祖本纪》云云。

### 至元十一年五月丙申以皇女忽都鲁揭里迷失下嫁高丽世子王愖

按：《元史世祖本纪》云云。

至元十八年二月辛未，高丽王王暙以尚主乞改《宣
命》益“驸马”二字。制曰：“可。”

按：《元史世祖本纪》云云。

至元二十年夏四月癸卯，授高丽国王王暙“征东行
中书省左丞相，仍驸马、高丽国王。”

按：《元史世祖本纪》云云。

至元二十四年。二月壬子。封驸马昌吉为宁濮郡王
按《元史世祖本纪》云云。

至元三十一年，成宗以初即位，赐驸马银有差。五月，
封皇姑为安平公主。

按《元史成宗本纪》：“至元三十一年四月甲午，成宗即
位。乙巳，赐驸马蛮子带银七万六千五百两，阔里吉
思一万五千四百五十两，高丽王王昛三万两。五月
戊寅，封皇姑高丽王王昛妃忽都鲁揭里迷失为安
平公主。”

### 成宗元贞元年春正月乙亥封皇姑囊家真公主为鲁国大长公主驸马蛮子台为济宁王仍赐金印三月禁阴阳人不得游于驸马之门

按：《元史成宗本纪》云云。

元贞二年，诏“公主、驸马毋罪官吏，中书令请节赐与。”
又诏严招户之禁。

按《元史成宗本纪》：元贞二年春正月乙未，诏公主、驸
马，非奉旨毋罪官吏。二月乙亥，中书省臣言，“陛下自
御极以来，所赐公主、驸马为数不轻，向之所储，散之
殆尽，今继请尚多，臣等乞甄别贫匮及赴边者赐之，
其馀宜悉止。”从之。五月甲申，禁公主、驸马招户。

### 大德元年十一月丙申禁驸马毋夺民田

按：《元史成宗本纪》云云。

大德二年，禁公主、驸马受献，及擅招户擅祀岳渎，并
传旨付外者罪。

按《元史成宗本纪》：大德二年春正月“壬辰，禁公主驸
马受诸人呈献公私田地及擅招户者。二月癸未，诏
驸马毋擅祀岳镇海渎。秋七月壬寅，诏驸马及诸近
侍自今奏事不经中书，辄传旨付外者，罪之。”

大德七年。禁驸马擅杖州县官吏及以奴代征者
按《元史成宗本纪》。大德七年“夏五月乙卯。禁驸马毋
辄杖州县官吏。违者罪王府官。”“闰五月丁丑。禁诸王
驸马等。征北诸军以奴为代者罪之。”

大德八年。诏禁公主驸马给驿用人乘传之制
按《元史成宗本纪》。大德八年春正月辛巳。诏妃主有马者。十取其一。驸马往辽东捕海东鹘者毋给驿。三
月戊辰。诏驸马所分郡邑达鲁花赤。惟用蒙古人。三
年依例迁代。夏四月丙戌。诏驸马征索。有司非奉旨
辄给者罪。甲午诏驸马进捕鹰鹞。皆有定户。自今非
鹰师“而乘传冒进者，罪之。”冬十月，丁亥，诏驸马毋乘
驿以猎。

大德十年，封驸马为王，赐金印。

按《元史成宗本纪》：大德十年春正月“丁卯，命驸马妃
主奏请钱谷者，与中书议行之。五月乙酉，封驸马脱
铁木而为濮阳王，赐以金印。公主忙哥台为鄄国大
长公主。”

大德十一年五月，武宗即位，申驸马给驿乘传之禁，
并不许方士日者游于驸马之门。

按《元史武宗本纪》：“大德十一年夏五月，武宗即位。六
月壬子，封皇妹祥哥剌吉为鲁国大长公主，驸马雕
阿不剌为鲁王。秋七月丙寅，命诸王驸马入觐者，非
奉旨不许给驿。十月乙巳，敕方士、日者毋游诸王驸
马之门。十二月丁巳，敕公主驸马使臣给玺书驿券，
不许辄用圆符乘驿。”

### 武宗至大二年春正月庚寅禁日者方士出入公主之门三月己亥封公主阿剌的纳八剌为赵国公主驸马注安为赵王

按：《元史武宗本纪》云云。

至大四年三月，仁宗即位。十一月戊午，禁汉人、回回、
术者出入诸王、驸马家。

按：《元史仁宗本纪》云云。

### 仁宗皇庆元年四月丙子封鄄国大长公主忙哥台为大长公主赐金印

按：《元史仁宗本纪》云云。

### 顺帝至元元年十二月丙辰制省公主驸马饮膳之费

按：《元史顺帝本纪》云云。

至元二年夏四月戊寅，封驸马孛罗帖木儿为毓德
王。六月丁丑，禁驸马从卫服《只孙衣》，系绦环。

按：《元史顺帝本纪》云云。

至元五年秋七月丁丑，“封皇姊月鲁公主为昌国大
长公主。”

按：《元史顺帝本纪》云云。

### 至正七年三月命有司定吊赙公主驸马礼仪之数按元史顺帝本纪云云